Paterna detecta rastres de COVID19 en les aigües residuals de tots els seus barris
20/10/2020

# Paterna detecta rastres de COVID19 en les aigües residuals de tots els seus barris

[![Paterna detecta rastres de COVID19 en les aigües residuals de tots els seus barris](/images/ajuntament-paterna-default.jpg)](/images/ajuntament-paterna-default.jpg)

20.10.2020

Des de l'Ajuntament s'han représ els bàndols per tot el terme municipal apel·lant a la responsabilitat i conscienciació ciutadana i continuen les labors de neteja i desinfecció de tots els punts sensibles de la ciutat a més de controls especials de policia

L'Ajuntament de Paterna ha detectat presència de la COVID-19 en les aigües residuals de tots els barris de la ciutat.  
  
Aixi ho revelen els resultats de les últimes anàlisis realitzades pel consistori en la xarxa de clavegueram de tot el terme municipal a través de l'eina City Sentinel i que posa de manifest una correspondència entre l'augment de la càrrega viral detectada i l'increment de positius registrats a la ciutat en els últims 15 dies.  
  
En aquestes últimes anàlisis, amb mostres preses per Aigües de Paterna els dies 14 i 15 d'octubre, la zona de La Canyada continua sent la que registra una menor incidència del virus juntament amb els barris de Santa Rita i Alborgí mentre que la zona de Parc Tecnològic, L’Andana, Bovalar, Mes del Rosari-La Coma, Parc Científic i la zona de Terramelar i Lloma Llarga són les que han registrat els nivells més alts de rastre de COVID19.  
  
Davant aquests resultats, l'Ajuntament de Paterna ha représ els bàndols per tots els barris per a apel·lar a la responsabilitat ciutadana i incrementar la conscienciació sobre les mesures per a previndre contagis al mateix temps que contínua amb els treballs diaris de desinfecció i neteja i els controls especials de la Policia Local perquè es respecte el distanciament social, l'ús obligatori de les màscares i la resta de normes d'higiene.  
  
Per sectors, les dades que ofereix l'eina City Sentinel utilitzada per Aigües de Paterna en aquests últims dies són: 8.200 UG/500mL (nivell mig-baix) La Canyada, Font del Gerro i Tàctica; 4.300 UG/500 ml (nivell mig-baix) en Barri Centre; 13.000 UG/500mL (nivell mig-alt) en Campament; 27.000 UG/500 ml (nivell alt) en Bovalar, Mes del Rosari-La Coma, Parc Tecnològic, Parc Científic i L’Andana; 30.000 UG/500 ml (nivell alt) en Terramelar i Lloma Llarga i 3.000 UG/500 ml (nivell mig-baix) en Alborgí i Santa Rita.